
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti,  27 ianuarie 2009               

PL-x  575/2008                     


AVIZ
asupra Propunerii legislative  pentru modificarea art. 7 alin. 9 din Legea nr. 50/1991 privind autorizarea executării lucrărilor de construcţii
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu Propunerea legislativă  pentru modificarea art. 7 alin. 9 din Legea nr. 50/1991 privind autorizarea executării lucrărilor de construcţii, trimis cu adresa nr. Pl x 575 din  24 septembrie 2008 şi înregistrat cu nr. 31/921 din 26.09.2008.

Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră decizională. 

Senatul, în calitate de primă Cameră sesizată, a respins Propunerea legislativă în şedinţa din 17 septembrie 2008.
Potrivit prevederilor art.61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut proiectul de lege  în şedinţa din 27 ianuarie 2009.               
Proiectul de lege are ca obiect de reglementare modificarea alin. (9) al art. 7 din Legea nr. 50/1991 privind autorizarea executării lucrărilor de construcţii, republicată, cu modificările şi completările ulterioare, prin care se încearcă să se îndrepte erorile strecurate în textul în vigoare al legii.

Membrii comisiei au examinat proiectul de lege supus avizării, expunerea de motive, avizul favorabil, cu observaţii şi propuneri, al Consiliului Legislativ nr.326/18.03.2008 şi Punctul de vedere al Guvernului. Guvernul susţine adoptarea iniţiativei legislative numai sub rezerva însuşirii amendamentului de la pct. II din Punctul de vedere transmis.
                 În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a acestei iniţiative legislative.

În raport de obiectul şi conţinutul reglementării, propunerea legislativă face parte din categoria legilor organice. 

                      PREŞEDINTE,                            SECRETAR,

Daniel BUDA                       Gabriel ANDRONACHE
Consilier, Paul Şerban

